What Goes On (sang)

«What Goes On» er en britisk sang med The Beatles. Den var det åttende sporet på bandets sjette britiske album, Rubber Soul. Sangen ble utgitt som B-siden til singlen «Nowhere Man». Den ble også utgitt som det tiende sporet på albumetYesterday and Today, som bare ble utgitt i USA.

Richie Unterberger, i Allmusic, sier at sangen er et hyggelig, men lettvekt country & westernpreget nummer i Beatles-katalogen. Unterberger roser Harrisons gitarspill, som «igjen markerer ham som  Carl Perkins' fineste disippel»Unterberger, Richie (2007):Review of What Goes On Allmusic og gitararbeidet likner virkelig det på «Everybody's Trying to Be My Baby», en coverversjon av en Perkins-sang som ble utgitt på albumet Beatles for Sale.

 Komposisjon 
Originalversjonen av sangen ble skrevet av John Lennon i The Quarrymen-dagene Sheff, David (2000): All We Are Saying. The Last Major Interview with John Lennon and Yoko Ono. New York. St. Martin's Press ISBN 0-312-25464-4 og ble opprinnelig vurdert som oppfølgeren til Please Please Me i begynnelsen av 1963. Lewisohn, Mark: The Beatles' Recording Sessions. New York. Harmony Books ISBN 0-517-57066-1

Ifølge Lennon «fikk sangen nytt liv med en bro kastet inn, sannsynligvis med hjelp av Paul» på Rubber Soul.

Barry Miles hevdet at McCartney og Starr samarbeidet om broen. Miles, Barry (1997): Paul McCartney. Many Years From Now. New York. Henry Holt & Company ISBN 0-8050-5249-6

Det er ingen formell i bro i sangen, selv om ett refreng og ett vers er utvidet. Ian MacDonald tror at disse lengre seksjonene var skrevet av McCartney.MacDonald, Ian: Revolution in the Head: The Beatles Records and the Sixties. New York. Henry Holt & Company ISBN 0-8050-5239-6

Starr kom med bidrag til teksten, hans første komponistkreditering noensinne på en Beatles-låt. Da han imidlertid ble spurt om  hva hans bidrag var på sangen svarte han spøkefullt: «Omtrent fire ord, og jeg har ikke gjort en ting siden». Til hans skuffelse unnlot den første pressingen av singlen navnet «Starkey» på låtskriverkrediteringen ved et uhell.

 Innspilling 
Som nevnt ovenfor ble en tidlig versjon vurdert som oppfølgeren til Please Please Me og The Beatles håpet å spille den inn 5. mars 1963, men det var bare tid til de andre sangene som ble spilt inn den kvelden: «From Me to You», «Thank You Girl» samt en tidlig versjon av «One After 909».

Versjonen på Rubber Soul ble spilt inn i ett opptak med overdubs 4. november 1965. I verset før gitarsoloen etter at Starr synger «Tell Me Why» kan en høre Lennon si: «We already have told you that» som en referanse til «Tell Me Why» fra foregående år.

 Besetning 
 Ringo Starr – vokalist, trommer
 John Lennon, backing vokalist, rytmegitar
 Paul McCartney, backing vokalist, bassgitar
 George Harrison, sologitar

 Coverversjon 
I 2005 gjorde Sufjan Stevens en coverversjon på samlingen This Bird Has Flown – A 40th Anniversary of The Beatles' Rubber Soul. Stevens beholdt kun teksten til originalen, ettersom han gjorde en tolkning av melodien og arrangementetA Review of This Bird Has flown – A 40th Anniversary of The Beatles' Rubber Soul Pitchfork

 «Er'u fjern eller nær» med CF&B 

Christiania Fusel & Blaagress (heretter forkortet CF&B) ga ut en norsk coverversjon med tittelen «Er'u fjern eller nær» den 20. november 1972 på musikkalbumet Som varmt hvetebrød i tørt gress (Philips 6317 008). Terje Mosnes skrev den norske teksten.Aftenposten (Morgen) – 21. november 1972 side 8VG – 22. november 1972 side 33. Albumet ble relansert på CD i april 1993VG – 14. april 1993 side 48

Originalteksten handler om en mann som føler seg meget urettferdig behandlet av sin kjære. Mosnes sin tekst handler om en mann som føler det er på høy tid å finne seg en kjæreste.

I 1966 ble en coverversjon i bluegrass stil utgitt med Charles River Valley Boys på albumet Beatle Country,Discogs – Medium: Beatle Country – Charles River Valley Boys (1966) og den versjonen har mange likhetstrekk med CF&B sin versjon. Både tempoet, arrangementet, harmonistemmene, gitarsolo og dobrosolo lyder likt. På denne innspillingen deltok:Som varmt hvetebrød i tørt gress – informasjon på omslaget:

Fredrik Wibe: vokal, bass
Øystein Sunde: akustisk gitar, elektrisk gitar, dobro, harmonivokal
Wiggo Elisenberg: perkusjon (vaskebrett), harmonivokal
Anne Elisenberg: banjo
Einar Mjølsnes: fele

CF&B fremførte blant annet «Er'u fjern eller nær» i NRK-programmet Flimra (sendt 7. mai 1971) med samme besetning som studioversjonen med unntak av Mjølsnes. Gerd Gudding spilte fele på Flimra (hun deltok ikke på Som varmt hvetebrød i tørt gress).NRK TV – Flimra fra 7. mai 1971VG – 7. mai 1971 side 35

 Referanser 

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1965